साफ च्याम्पियनसिप गर्न नेपाललाई प्रस्ताव
दक्षिण एसियाली फुटबल महासंघ (साफ) ले १३औं संस्करणको साफ च्याम्पियनसिप नेपालमा गर्न आइतबार प्रस्ताव राखेको छ । यसअघि नेपालले १३ औं संस्करणको साफ आयोजना गर्ने दाबी गरेको थियो ।
काठमाडौँ — दक्षिण एसियाली फुटबल महासंघ (साफ) ले १३औं संस्करणको साफ च्याम्पियनसिप नेपालमा गर्न आइतबार प्रस्ताव राखेको छ । यसअघि नेपालले १३ औं संस्करणको साफ आयोजना गर्ने दाबी गरेको थियो ।बंगलादेशले आन्तरिक कारण देखाएर प्रतियोगिता नगर्ने भनेपछि अरूले आयोजना गर्ने बाटो खुलेको हो । नेपालसँगै भारत, श्रीलंका र माल्दिभ्सले पनि प्रतियोगिता आयोजना गर्ने इच्छा देखाएका थिए ।यसका लागि पछिल्लो शुक्रबार मात्रै नेपालले महासंघसामु प्रतियोगिता आयोजनालाई लिएर आफ्नो कार्यक्रम प्रस्तुत गरेको थियो । महासंघको प्रस्ताव अखिल नेपाल फुटबल संघका महासचिव इन्द्रमान तुलाधरलाई प्राप्त भएको हो ।नेपालले प्रतियोगिता आयोजना गर्ने अवसर प्राप्त भएमा यो अक्टोबरमा हुनेछ । प्रतियोगितामा ५ देशको सहभागिता रहनेछ ।